తెలంగాణలో మహిళా తహసీల్దార్ దారుణహత్య WATCH LIVE TV
కార్డు డిక్లైన్ అయితే చార్జీ క‌ట్టాల్సిందే
డెబిట్ కార్డు డిక్లైన్ చార్జీల పేరిట ఖాతాదారుల మీద భారం మోపేందుకు బ్యాంకులు సిద్దం అవుతున్నాయి. మీరు బ‌య‌ట షాపింగ్ అయిన త‌ర్వాత కార్డు స్వైప్ చేసి, ఖాతాలో స‌రిప‌డా బ్యాలెన్స్ లేక కార్డు లావాదేవీ డిక్లైన్ అయిన‌ట్ల‌యితే రూ.17 నుంచి రూ.25 వ‌ర‌కూ చార్జీ వ‌సూలు చేసేందుకు బ్యాంకులు రంగం సిద్దం చేశాయి.
TNN | Updated:
Mar 22, 2018, 12:39PM IST
కేంద్ర ప్ర‌భుత్వం డిజిట‌ల్ లావాదేవీల‌ను పెద్ద ఎత్తున ప్రోత్స‌హిస్తోంది. దీంతో ప్ర‌జ‌లు సైతం నెమ్మ‌దిగా డిజిట‌ల్ లావాదేవీలు జ‌రిపేందుకు ఇష్ట‌ప‌డుతున్నారు. అయితే బ్యాంకులు మాత్రం దీనికి భిన్నంగా వ్య‌వ‌హ‌రిస్తున్నాయి. కొత్త‌గా డెబిట్ కార్డు డిక్లైన్ చార్జీల పేరిట ఖాతాదారుల మీద భారం మోపేందుకు సిద్దం అవుతున్నాయి. మీరు బ‌య‌ట షాపింగ్ అయిన త‌ర్వాత కార్డు స్వైప్ చేసి, ఖాతాలో స‌రిప‌డా బ్యాలెన్స్ లేక కార్డు లావాదేవీ డిక్లైన్ అయిన‌ట్ల‌యితే రూ.17 నుంచి రూ.25 వ‌ర‌కూ చార్జీ వ‌సూలు చేసేందుకు బ్యాంకులు రంగం సిద్దం చేశాయి. బ్యాంకుల్లో ఇదివ‌ర‌కూ చెక్ బౌన్స్ అయితేనో, ఈసీఎస్ ఫెయిల్ అయితేనో చార్జీలు ఉన్నాయి. ఇప్పుడు కొత్త‌గా మ‌రో విధంగా క‌స్ట‌మ‌ర్లపై భారం మోపేందుకు మార్గం వెతికారు.
ఏటీఎమ్ లేదా పాయింట్ ఆఫ్ సేల్స్ వ‌ద్ద కార్డు స్వైప్ చేసిన త‌ర్వాత కార్డు డిక్లైన్ అయిన‌ట్ల‌యితే రూ.17+జీఎస్టీ వ‌సూలు చేసేందుకు ఎస్బీఐ స‌న్న‌ద్ద‌మైంది. అదే విధంగా హెచ్డీఎఫ్‌సీ, ఐసీఐసీఐ బ్యాంకు సైతం రూ.25 చార్జీలు విధిస్తున్నాయి. దీనికి మ‌ళ్లీ జీఎస్టీ అద‌నం. దీనికి సంబంధించి ఐఐటీ బొంబాయి ప్రొఫెస‌ర్ ఆశిష్ దాస్ మాట్లాడుతూ ''వ్యాపారుల వ‌ద్ద న‌గ‌దు ర‌హిత లావాదేవీలు జ‌రిపేట‌ప్పుడు జ‌రిగే పొర‌పాట్ల‌కు సంబంధించి నిర్ణ‌యించిన ఫీజులు చాలా ఎక్కువ‌గా ఉన్నాయి. కార్డు ద్వారా జ‌రిపే చెల్లింపులు , డిజిట‌ల్ లావాదేవీల‌ను కేంద్రం ప్రోత్స‌హిస్తున్న క్ర‌మంలో ఈ విధ‌మైన చార్జీల‌ను పెంచ‌డం లేదా విధించ‌డం ఏ విధంంగానూ స‌హేతుకంగా లేదు.'' అని అన్నారు. ఒక ప‌క్క ప్ర‌భుత్వం ఎండీఆర్ చార్జీల‌ను ర‌ద్దు చేసిన‌ప్ప‌టికీ ఈ చార్జీలు మాత్రం కొన‌సాగుతున్నాయి. మ‌ర్చంట్ డిస్కౌంట్ చార్జీలు(ఎండీఆర్) అంటే కార్డు వాడే వ్యాపారుల‌కు బ్యాంకులు విధించే చార్జీ. ఇవ‌న్నీ చేస్తూ బ్యాంకులు మ‌రో వైపు మాత్రం డెబిట్ కార్డుల‌ను షాపింగ్ చేసే ద‌గ్గ‌ర చెల్లింపుల‌కు వాడాల్సిందిగా ప్ర‌చారాన్ని నిర్వ‌హిస్తున్నాయి. ఏటీఎమ్ లేదా బ్యాంకుల‌కు వెళ్ల‌కుండా ఆన్లైన్ లేదా కార్డు ఆధారిత చెల్లింపులను చేయాల్సిందిగా ఖాతాదారుల‌కు ప‌లు బ్యాంకులు సూచిస్తున్నాయి.